Comenzó a treballar de mayestro de primaria en 1974 en a escuela de Boltanya. A l'anyo siguient se'n fue ta l'Aínsa, pero le pilló o servicio melitar. Quan en tornó, s'incorporó de mayestro interino en a escuela de Tamarite. En 1977 marcha por treslau ta Canovelles (provincia de Barcelona) aon exercerá de mayestro en os siguients quatro cursos. En setiembre de 1981 dentra en a escuela publica Miguel Servet de Fraga pa comenzar o curso, y ye en ixe colechio aon que ha treballau dica que se i chubiló en verano de 2014.